open-index/open-wikipedia-markdown huggingface dataset:
बादल संघनन नाभिक

thumb|260px|right|उत्तरी भारत और बांग्लादेश के ऊपर एअरोसोल प्रदूषण- नासा**बादल संघनन नाभिक** या **संघनन का नाभिक** (अंग्रेजी: Cloud condensation nuclei) [या **मेघांकुर**(मेघ के अंकुर)] वो छोटे कण (आमतौर पर 0.2 μm या बादल की बूदों के आकार का 1/100 वां भाग) होते हैं जिन पर, बादल की छोटी बूंदें आपस में जुड़कर एक बड़ी बूंद का निर्माण करती हैं। जल को वाष्प से द्रव अवस्था प्राप्त करने के लिए एक गैर-गैस सतह की आवश्यकता होती है और वातावरण में, यह सतह बादल संघनन नाभिक उपलब्ध कराते हैं। जब कोई बादल संघनन नाभिक मौजूद नहीं होता तो भी, जल वाष्प को 0° सेल्सियस (32&nbsp;°F) से नीचे परमशीतल किया जा सकता है ताकि बूंदों का स्वत: निर्माण हो सके (यह उपपरमाण्विक कणों का पता लगाने के लिए प्रयुक्त बादल कक्ष तकनीक का आधार है)। हिमांक से ऊपर के तापमान में बूंदों के निर्माण के लिए वायु की परमसंतृप्ता 400% के आसपास होनी चाहिए। बादल संघनन नाभिक ही मेघांकुर की अवधारणा का आधार है, जिसके अंतर्गत वर्षा करवाने के लिए वायु में मेघांकुर छोड़े जाते हैं। 
## आकार, प्रचुरता और रचना
## सन्दर्भ

## इन्हें भी देखें
## बाहरी कड़ियाँ

श्रेणी:बादल
भारतीय खनन ब्यूरो

**[[भारतीय संसद|भारतीय]] खनन ब्यूरो** (अंग्रेज़ी:इंडियन ब्यूरो ऑफ माइन्स), भारत का बहु-अनुशासित सरकारी संगठन है। इसकी स्थापना १९४८ में की गई थी। ब्यूरो खनन विकास मंत्रालय, भारत सरकार के अंतर्गत्त कार्य करता है। इसका मुख्य उद्देश्य कोयला, पेट्रोलियम एवं प्राकृतिक गैस, आण्विक खनिज एवं विरल खनिजों के अलावा अन्य खानों में संरक्षण, खनिज संसाधनों के वैज्ञानिक विकास करना है। ब्यूरो की स्थापना १ मार्च १९४८ को हुई थी। ब्यूरो का मुख्यालय इंदिरा भवन, सिविल लाइंस,नागपुर, महाराष्ट्र-४४०१०२ में स्थित है।

भारतीय खान ब्‍यूरो के महानियंत्रक की अध्‍यक्षता में भारतीय खान ब्‍यूरो के 6 तकनीकी प्रभाग हैं तथा इसका मुख्‍यालय नागपुर में है । नागपुर में संयुक्‍त राष्‍ट्र विकास कार्यक्रम की सहायता से स्‍थापित एक आधुनिक खनिज प्रक्रमण प्रयोगशाला और प्रायोगिक संयंत्र है । देश भर में फैले भारतीय खान ब्‍यूरो के 4 आंचलिक कार्यालय, 13 क्षेत्रीय कार्यालय, 2 क्षेत्रीय अयस्‍क प्रसाधन प्रयोगशालाएं और प्रायोगिक संयंत्र हैं। भारतीय खान ब्‍यूरो के कार्यालय अजमेर, बंगलोर, भुवनेश्‍वर, कोलकाता, चेन्‍नई, देहरादुन, गोवा, गुवाहाटी, गांधीनगर, हैदराबाद, जबलपुर, रायपुर, नागपुर, रॉंची और उदयपुर में अवस्थित हैं तथा प्रायोगिक संयत्र और अयस्‍क प्रसाधन प्रयोगशालाएं अजमेर, बंगलोर और नागपुर में अवस्थित हैं। 

## लक्ष्य
भारतीय खान ब्‍यूरो का प्रमुख  लक्ष्‍य खानों के विनियामक निरीक्षण, खनन योजनाओं के अनुमोदन और पर्यावरण प्रबंधन योजनाओं के माध्‍यम से देश के (तटीय और अपतटीय) दोनों खनिज संसाधनों के सुव्‍यवस्थित और वैज्ञानिक विकास को बढ़ावा देना है ताकि पर्यावरण पर होने वाले दुष्‍प्रभाव को कम से कम किया जा सके । 
इसके प्रमुख लक्ष्य ये हैं-
*    संविधि के तहत खानों का विनियामक निरीक्षण संचालित करना 
*    खनिजों के संरक्षण और पर्यावरण सुरक्षा पर ध्‍यान देते हुए खनन योजनाएं, स्‍कीमें और खान वृहत योजनाएं अनुमोदित करना 
*    क्षेत्रीय आधार पर पर्यावरणीय मूल्‍यांकन अध्‍ययन करते हुए पर्यावरण पर खनन से उत्‍पन्‍न दुष्‍प्रभाव को कम करने में सक्रिय भूमिका निभाना
*    प्रदर्शनियों एवं दृश्‍य श्रव्‍य माध्‍यम से खनित क्षेत्रों के पुन:उद्धार एवं पुनर्वास के संबंध में जागरूकता फैलाना
*    खनन उद्योग, पर्यावरण सुरक्षा एवं प्रदूषण नियंत्रण, आयात एवं निर्यात नीतियों, व्‍यापार, खनिज, विधान, वित्‍तीय प्रोत्‍साहन एवं संबंधित विषयों पर सरकार को सलाह देना
*   अयस्‍क और खनिजों के विश्‍लषण तथा उन क्षेत्रों में खनन अनुसंधान और विकास क्रियाकलापों को बढ़ावा देने सहित खनन,भूविज्ञान, खनिज प्रक्रमण एवं पर्यावरणीय पहलुओं में स्‍वत: प्रौद्योआर्थिक क्षेत्र अध्‍ययन संचालित करना ।
*    खनन, भूविज्ञान, खनिज प्रक्रमण एवं पर्यावरण के क्षेत्र में देश एवं देश के बाहर संवर्धनात्‍मक आधार पर तकनीकी परामर्शी सेवाएं प्रदान करना
*    गवेषण, पूर्वेक्षण, खान एवं ख्‍निज पर डाटा बेस संग्रहित, परितुलित एवं रख रखाव करना तथा खनन उद्योगकी समस्‍याओं और संभावनाओं को दर्शाते हुए प्रकाशन/बुलेटिन निकालना
*    मानव संसाधन विकास हेतु विभाग के वैज्ञानिक , तकनीकी एवं अन्‍य कैडरके लोगों तथा खनन उद्योग एवं अन्‍य एजेंसियों के व्‍यक्तियों को प्रशिक्षण प्रदान करना । 

## सन्दर्भ

## बाहरी कड़ियाँ
* आधिकारिक जालस्थल
मेघ कक्ष

thumb|स्पष्ट आयनीकरण विकिरण के पथ चिन्हों को दिखाता बादल कक्ष (छोटे, मोटे: α-कण; लम्बे, पतले: β-कण)।
**मेघ कक्ष** या **अभ्र-कोष्‍ठ** (अंग्रेजी: Cloud chamber) जिसे **विल्सन कक्ष** के नाम से भी जाना जाता है, का प्रयोग आयनीकरण विकिरण के कणों का पता लगाने के लिए किया जाता है। अपने सबसे बुनियादी रूप में बादल कक्ष एक बंद वातावरण होता है जिसमें परमशीतल या परमसंतृप्त जल अथवा अल्कोहल वाष्प भरी होती है। जब कोई अल्फा या बीटा कण मिश्रण से गुजरता है, तो यह वाष्प आयनीकृत हो जाती है। इस क्रिया से उत्पन्न आयन संघनन नाभिक के रूप में कार्य करते हैं और इनके चारों ओर एक धुंध इकत्र हो जाती है (क्योंकि मिश्रण संघनन के कगार पर होता है)। उच्च ऊर्जा से आवेशित अल्फा और बीटा कणों के मार्ग की दिशा में कई आयनों का उत्पादन होने के परिणामस्वरूप कई पथचिन्ह पीछे छूट जाते हैं। यह पथ कई आकार और आकृति के होते हैं, उदाहरण के लिए अल्फा कण का पथ चौड़ा और सीधा होता है, जबकि एक इलेक्ट्रॉन का पथ पतला और संघट्‍टन से हुये विक्षेपण के अधिक साक्ष्य प्रस्तुत करता है। जब किसी बादल कक्ष पर एक समान चुंबकीय क्षेत्र आरोपित किया जाता है तो लोरेंट्ज़ के बल के नियम के अनुसार धनात्मक और ऋणात्मक आवेशित कण विपरीत दिशाओं में वक्रित होते हैं।

## आविष्कार
अभ्रप्रकोष्ठ (क्लाउड चेंबर) उपकरण का आविष्कार स्काटलैंड के वैज्ञानिक सी.टी.आर. विल्सन ने किया है। नाभिकीय अनुसंधानों में यह बहुत उपयोगी उपकरण है। इसकी सहायता से परमाणु विखंडन अनुसंधानों में वैज्ञानिकों को कण की उपस्थिति का प्रत्यक्ष प्रमाण मिलता रहता है।

अभ्र प्रकोष्ठ में काँच का एक बेलनाकार कोष्ठक रहता है जिसका व्यास लगभग एक फुट होता है। कोष्ठक का आयतन एक पिस्टन द्वारा घटाया-बढ़ाया जा सकता है। कोष्ठक के भीतर वाष्प भरी रहती है। वाष्प का आयतन एकाएक बढ़ जाने पर उसका ताप कम हो जाता है। इसके लिए विल्सन ने पिस्टल के नीचे का स्थान निर्वात कर दिया जिससे पिस्टन शीघ्र नीचे जा जाता है और आयतन एकाएक बढ़ जाता है।

कोष्ठक के भीतर वाष्प का आयतन बढ़ने पर जब उसका ताप घटता है तब वाष्प अभ्र में परिवर्तित हो जाती है। इस वाष्प को अभ्र में परिवर्तित होने के लिए नाभिकों की आवश्यकता होती है। इस समय अल्फा या अन्य आवेशयुक्त कण कोष्ठक में प्रवेश करें तो उनके मार्ग का चित्र बन जाएगा। उसके मार्ग को दृश्य बनाने के लिए कोष्ठक को पारद-चाप-दीप द्वारा प्रकाशित करते हैं। कोष्ठक की पेंदी काली रहती है, जिससे काली पृष्ठभूमि पर अभ्रकमार्ग सरलता से दिखाई पड़े। कोष्ठक के ऊपर कैमरा लगा रहता है जिससे चित्र लिया जाता है।

परमाणु विखंडन के अधिकांश प्रयोगों का निरीक्षण अभ्रकोष्ठक द्वारा किया गया। परमाणुनाभिक क्रियाओं की खोज भी इसी उपकरण द्वार संभव हुई। 
 
## सन्दर्भ

## इन्हें भी देखें
## बाहरी कड़ियाँ
धौलागिरी

**धौलागिरी** (Dhaulagiri) हिमालय का एकपर्वतीय पुंजक है जो नेपाल में कालीगण्डकी नदी से आरम्भ होकर 120 किमी दूर स्थित भेरी नदी तक चलता है। इस पुंजक का सर्वोच्च पर्वत 8,167 मीटर१२० (26,795 फ़ुट) ऊँचा **धौलागिरी १** (Dhaulagiri I) है, जो विश्व का 7वाँ सर्वोच्च पर्वत भी है। इसे श्वेत पर्वत के नाम से भी जानते है

## नामार्थ
धौलागिरी का नाम संस्कृत से उत्पन्न हुआ है। "धवल" का अर्थ "श्वेत, चमकीला, सुंदर" है और "गिरि" का अर्थ "पर्वत" है।

## धौलागिरी हिमालय के कुछ अन्य पर्वत

† यहाँ केवल उन पर्वतों की सूची है, जो 7,200 मीटर से ऊँचे हैं और 500 मीटर से अधिक की स्थलाकृतिक उदग्रता रखते हैं। इस से कम उदग्रता रखने वाले शिखर स्वतंत्र पर्वत नहीं माने जाते बल्कि आसपास के अन्य पर्वतों के ही शिखर माने जाते हैं (पर्वतों के कई शिखर हो सकते हैं)।
‡ चुरेन हिमाल के तीन पर्वतों की स्थिति अस्पष्ट है और अलग-अलग स्रोत उनकी ऊँचाईयों पर अलग-अलग आँकड़े देते हैं।

## इन्हें भी देखें
* हिमालय
* विश्व के सर्वोच्च पर्वत

## सन्दर्भ

श्रेणी:आठ हज़ारी
श्रेणी:हिमालय के पर्वत
श्रेणी:नेपाल की पर्वतमालाएँ
वाचाघात

[चित्र:


'''वाचाघात''' (Aphasia) [मस्तिष्क की ऐसी विकृति है जिसमें व्यक्ति के बोलने, लिखने तथा बोले एवं लिखे हुए शब्दों को समझाने या प्रकट करने में अनियमितता, अस्पष्टता, एवं स्थायी विकार उत्पन्न हो जाता है।

## कारण
वाचाघात के मुख्य कारण मस्तिष्क का आम्बोसिस, रक्तस्रोतरोधन (embolism), अर्बुद (tumour), फोड़े (abscess) इत्यादि हैं, जो यदि मस्तिष्क के दाहिने गोलाध्र में हों तो शरीर का बायाँ भाग और यदि मस्तिष्क के बाएँ गोलार्ध में हों, तो शरीर का दाहिना भाग आक्रांत होता है।

सिल्वियन धमनी (Sylvian artery) का आम्बोसिस एवं रक्स्रोतरोधन रोगोत्पत्ति में अधिक सहायक होता है। अर्बुदजन्य वाचाघात एकाएक उत्पन्न होता है। शनै: शनै: वाचाघात की उत्पत्ति मिर्गी, अधकपारी, रक्तमूत्रविषाक्तता (uracmia), उन्मादी का व्यापक पक्षाघात (general paralysis of the insane), जो उपदंश की चतुर्थ अवस्था में उपद्रव स्वरूप होता है, तथा मस्तिष्कशोथ, तंद्रा (encephalitis lethargia) इत्यादि कारणों से होती है।

## वाचाघात का वर्गीकरण
लक्षणों के आधार पर वाचाघात का वर्गीकरण इस प्रकार हुआ है :

*(1) प्रेरक (motor) वाचाघात में रोगी केवल स्पष्ट रूप से बोल नहीं सकता, पर बोलते समय काम में आनेवाली मांसपेशियों में किसी प्रकार का विकार नहीं होता। इस अवस्था में रोगी केवल छोटे छोटे शब्दों का ही सही उच्चारण कर सकता है।

*(2) सांकेतिक (nominal) वाचाघात में रोगी पहचानी हुई वस्तु का सही नाम बतलाने में असमर्थ रहता है।

*(3) अलेखन वाचाघात (agraphia) में लेखन शक्ति का ह्रास हो जाता है।

*(4) दूषित शब्दोच्चारण वाचाघात (anathna) में रोगी शब्दों का उच्चारण स्पष्ट नहीं कर सकता।

*(5) मिश्रित वाचाघात (mixed aphasia) में वाचाघात के साथ साथ रोगी के सामान्य बुद्धिविकास में भी शिथिलता आ जाती है।

*(6) चेष्टा अक्षमता (apraxia) तथा प्रत्यक्ष अक्षमता वाचाघात (agnosia) में चेष्टा अक्षमता के अंतर्गत रोगी कुछ क्लिष्ट कार्य, जैसे बटन लगाना इत्यादि, नहीं कर पाता तथा प्रत्यक्ष अक्षमता में रोगी सामान्य चीजों का ठीक व्यवहार नहीं कर पाता।

## निदान एवं उपचार
वाचाघात के निदान के लिए नाड़ीमंडल की पूर्ण परीक्षा करनी चाहिए तथा इस बात का पता लगाना चाहिए कि रोगी दाहिने हाथ से काम करता है अथवा बाएँ हाथ से। इसके अलावा रोगी से प्रश्नों द्वारा उसकी बुद्धिक्षमता का एवं वाचाघात की तीव्रता आदि का पता लगाते हैं।

इस रोग की साध्यासाध्यता इसपर निर्भर करती है कि मस्तिष्क का कौन सा और कितना भाग आक्रांत हुआ है। अर्बुद और रक्तस्रावजन्य वाचाघात को छोड़कर अन्य कारणों से उत्पन्न वाचाघात में रोग के अच्छे होने की अधिक संभावना रहती है, परंतु प्रत्येक अवस्था में रोग का पुनराक्रमण हो सकता है। वाचाघात के समुचित उपचार के लिए वाक प्रशिक्षक (speech instructor) की मदद लेनी चाहिए तथा कारणों के अनुसार रोग का उपचार करना चाहिए।

## इन्हें भी देखें
* पक्षाघात

## बाहरी कड़ियाँ
*वाचाघात/अफ़ेजिया/अवाग्मिता/बोली का लकवा (डॉ अपूर्व पौराणिक)
*अफेसिया भाग २ (डॉ अपूर्व पौराणिक)
*अफेसिया या वाचाघात भाग ३ (डॉ अपूर्व पौराणिक)

श्रेणी:रोग
प्रसूतिविद्या

अंगूठाकार|Midwifery

**प्रसूतिविद्या** (मिडवाइफरी ) विज्ञान का एक क्षेत्र है जो गर्भावस्था की तैयारी, बच्चे के जन्म, प्रसव और स्तनपान, अंतराल और प्रजनन क्षमता के नियमन, क्लाइमेक्टेरिक और रजोनिवृत्ति, नवजात शिशुओं और बच्चों, मानव प्रजनन कार्यों और महिलाओं को सहायता या सहायता प्रदान करने के विज्ञान और कला का अध्ययन करता है। उसका परिवार और समुदाय। अंग्रेजी में, मिडवाइफरी को "मिडवाइफरी" के रूप में अनुवादित किया जाता है जबकि मिडवाइव्स को "मिडवाइफ" कहा जाता है।

## इन्हें भी देखें
* प्रसूति विज्ञान
* प्रसव
* स्त्री-रोग विज्ञान

## बाहरी कड़ियाँ
* नव्य जनस्वास्थ्य तथा स्वास्थ्य-विज्ञान (गूगल पुस्तक ; लेखक - मुकुन्दस्वरूप वर्मा)

श्रेणी:प्रसूति
इंटरनेट प्रोटोकॉल

एक **इंटरनेट प्रोटोकॉल एड्रेस** (आईपी एड्रेस) एक संख्यात्मक *लेबल* है जैसे 10.0.0.1 जो कंप्यूटर नेटवर्क से जुड़ा है जो संचार के लिए इंटरनेट प्रोटोकॉल का उपयोग करता है। कोई भी आईपी पता दो मुख्य कार्य करता है: नेटवर्क इंटरफ़ेस की पहचान और स्थान पता लगाना।

इंटरनेट प्रोटोकॉल संस्करण 4 (आईपीवी4) एक आईपी पते को 32-बिट संख्या के रूप में परिभाषित करता है। हालाँकि, इंटरनेट के विकास और उपलब्ध IPv4 पतों की कमी के कारण, IP (IPv6) का एक नया संस्करण, IP पते के लिए 128 बिट्स का उपयोग करते हुए, 1998 में मानकीकृत किया गया है। IPv6 की तैनाती 2000 के दशक के मध्य से जारी है।

श्रेणी:अंतरजाल
चन्द्रशेखर वाजपेयी

**चंद्रशेखर वाजपेयी** (संवत् 1855, पौष शुक्ल 10 -- संवत् 1932 विक्रमी) 19वीं शताब्दी के हिन्दी कवि हैं।

इनका जन्म सं. 1855, पौष शुक्ल 10, को मोजबाबाद (फतेहपुर) में हुआ था। इनके पिता मनीराम वाजपेयी भी अच्छे कवि थे। इनके गुरु असनी के करनेश महापात्र थे, जो "कर्णभरण", "श्रुतिभूषण" और भूपभूषण" नामक ग्रंथों के रचयिता करनेश से भिन्न 19वीं शती में रहे होंगे। 22 वर्ष की उम्र में इन्होंने दरभंगा की यात्रा की। वहाँ सात वर्ष बिताकर ये जोधपुर के राजा मानसिंह, पटियालाधीश कर्मसिंह और महाराज नरेंद्रसिंह के आश्रय में रहे। इनका शरीरपात सं. 1932 वि. में हुआ।

## रचनाएँ
इनकी 10 रचनाएँ कही जाती हैं-

: (1) हम्मीर हठ (र. का. 1902 वि.), (2) नखशिख, (3) रसिकविनोद (1903 वि.), (4) वृंदावनशतक, (5) गुरुपंचाशिंका, 
: (6) ज्योतिष का ताजक, (7) माधुरीवसंत, (8) हरि-भक्ति-विलास (हरि-मानसविलास), (9) विवेकविलास और (10) राजनीति का एक वृहत् ग्रंथ।

इनमें सर्वाधिक महतव की रचना "हम्मीरहठ" है, जिसपर कवि की कीर्ति अवलंबित है। इसमें रणथंभोर के राजा हम्मीर और सम्राट् आलउद्दीन के युद्ध का वर्णन बड़ी ही ओजपूर्ण शैली में किया गा है। इसका प्रधान रस वीर है। वाराणसी के लहरी बुक डिपो से यह प्रकाशित भी हो चुका है। रसिकविनोद नायिकाभेद और रसों के वर्णनन का ग्रंथ है।

वीर, शृंगार और भक्ति तीनों रसों का अच्छा परिपाक इनकी रचनाओं में मिलता है। इसीलिए अचार्य रामचंद्र शुक्ल ने लिखा है कि "उत्साह की, मंग की व्यंजना जैसी चलती, स्वाभाविक और जोरदार भाषा में इन्होंने की है वैसे ढंग से करने में बहुत ही कम कवि समर्थ हुए हैं। वीररस वर्णन में इस कवि ने बहुत ही सुंदर साहित्यिक विवेक का परिचय दिया है" (हिंदी साहित्य का इतिहास, पृ. 389, पंचम संस्क.)। कवि का अपनी साहित्यिक भाषा पर पूरा अधिकार है। उसमें व्यवस्था, प्रवाह और रसानुकूल उत्कृष्ट पदविन्यास भी पाया जाता है। प्रसंगविधान पूर्ववर्ती कवियों का सा ही है। बहुल अनुप्रास योजना रसबाधक न होकर रसोपकरी सिद्ध हुई है।

## बाहरी कड़ियाँ

श्रेणी:हिन्दी कवि
वातिलवक्ष

जब किसी कारण से फुप्फुसावरण गुहा (pleural cavity) में वायु या गैस प्रविष्ट हो जाती है, अथवा की जाती है, तो उस अवस्था को **वातिलवक्ष** (Pneumothorax) कहते हैं।

## कारण
यह अवस्था प्रायः फुप्फुसावरण गुहा में टी. बी. के फोकस विद्रधि (abcess), कोथ (gangrene), अर्बुद, यकृत विद्रधि (liver abcess) इत्यादि के फटने तथा पसली के अस्थिभंग के करण होती है। इसके अतिरिक्त वक्ष पर बाह्य आघात तथा अनेक फुप्फुस विकारों में उपचार के हेतु कृत्रिम रूप से वायु प्रविष्ट कराने से वातिलवक्ष की स्थिति उत्पन्न हो जाती है, जिसे कृत्रिम वातलवक्ष (Artificial Pneumothorax) कहते हैं।

वातलवक्ष के लक्षण कारणों के अनुसार या तो यकायक उत्पन्न होते हैं, अथवा अन्य फुप्फुसगत रोगों के उपद्रव के रूप में धीरे-धीरे प्रकट होते हैं। एकाएक उत्पन्न लक्षणों के अंदर रोगी की एकाएक तीव्र कास के साथ वक्ष में तीव्र शूल उत्पन्न होता है, जिसके फलस्वरूप रोगी को श्वाँस लेने तक में कष्ट होता है। इसकी उग्रता, फुप्फुसावरण गुहा में प्रविष्ट वायु एवं गैस की मात्रा पर निर्भर करती है और इसके फलस्वरूप हृदय तथा अन्य अवयवों का अपने स्थान से विस्थापन (displacement) भी हो जातो है। ऐसी अवस्था में परीक्षा करने पर रोगी तकिए के सहारे वक्ष को दबाए बैठा कराहता हुआ मिलता है तथा साँस की गति मंद एवं कष्टप्रद होती है। विकृत पार्श्व की गति देखने में मंद मालूम देती है तथा हृदय स्वस्थ पार्श्व की तरफ हटा हुआ मालूम देतो है। नाड़ी की गति बढ़कर 120 प्रति मिनट हो जाती है तथा साँस की गति भी बढ़कर 20-30 प्रति मिनट हो जाती है। एक्स रे परीक्षा से ही इसके निदान की पुष्टि हो सकती है। यदि वातिलवक्ष का समय से उचित उपचार न किया गया, तो उपद्रव स्वरूप वायु के दोनों पार्श्व में प्रसारित हो जाने, अथवा संक्षोभ (shock) के कारण मृत्यु की भी संभावना रहती है। टी. बी. की उग्रावस्था में वातिलवक्ष का होना घातक अवस्था का द्योतक है।

## उपचार
इसके प्राथमिक उपचार के अंतर्गत रोगी को पूर्ण विश्राम कराते हैं तथा विकृत पार्श्व को, अर्थात् जिधर वातिलवक्ष है, इस रूप से स्थिर रखते हैं कि उनमें कम से कम हरकत हो। यंत्र की सहायता से वक्ष में से वायु निकालने की व्यवस्था करने से ही स्थायी लाभ की आशा होती है। वक्ष से वायु निकालनेवाले यंत्र का वातिलवक्ष यंत्र कहते हैं। रोग के अन्य कारणों का भी उपचार कर रोग का निर्मूलन करते हैं।

## बाहरी कड़ियाँ
* eMedicine: Pneumothorax
* Pneumothorax Ultrasound Exam Tutorial

श्रेणी:रोग
वायुराशि

right|thumb|300px|उत्तरी अमेरिका एवं अन्य महाद्वीपों को प्रभावित करने वाली वायुराशियाँ ; ये दूसरे वायुराशियों से एक सीमारेखा द्वारा अलग होती हैं।
**वायुराशि** हवा का वह घना भाग है जिसका ताप एवं आर्द्रता एक समान एवं समतल हो। कुछ निश्चित स्थानों पर वायुमंडल में हवाओं की सामान्य गति के कारण वायु की विशाल राशि एकत्र हो जाती है, जिसकी अपनी विशेषताएँ और भौतिक दशाएँ, विशेषकर ताप और आर्द्रता, निश्चित तथा स्पष्ट होती हैं। विश्व के मानचित्र पर से स्थायी रूप से एक निश्चित स्थान पर पाई जाती हैं। इनकी स्थिति में थोड़ा बहुत परिवर्तन सूर्य की किरणों के साथ हुआ करता है।

वायुराशि के उत्पत्तिस्थान को **स्रोतक्षेत्र** (source regions) कहते हैं। प्रतिचक्रवातीय क्षेत्र इस प्रकार की वायुराशि की उत्पत्ति के लिए उपयुक्त स्थान है, जैसे वायुराशि के प्रमुख क्षेत्र कैनाडा का हिमाच्छादित ध्रुववृत्तीय मैदान, शीतकाल में साइबेरिया, उष्ण कटिबंधी महासागरों के विस्तृत क्षेत्र तथा गरम एवं शुष्क सहारा क्षेत्र। वायुराशि अधिक समय तक अपने उत्पत्ति स्थान पर नहीं ठहर सकती है, बल्कि शीघ्रता से बाहर की ओर चलना प्रारंभ कर देती है। इसका क्षेत्र इतना विशाल एवं गति इतनी मंद होती है कि चलते समय इसकी विशेषताओं में अंतर होता जाता है। जब दो वायुराशियों के ताप और आर्द्रता में अंतर होता है, तो ये सरलता से आपस में नहीं मिल पाती हैं और इनके बीच में सीमांत क्षेत्र बन जाता है, जिसके दोनों ओर दो प्रकार के ताप पाए जाते हैं।

## वायुराशि के भेद

; ताप के आधार पर
	
(1) गरम वायुराशि
(I) warm stable air mass
(ii)warm unstable air mass
(2) शीतल वायुराशि
(I) cold stable air mass 
(ii)cold unstable air mass
; उत्पत्ति अक्षांश के आधार पर
	
(1) आर्कटिक वायुराशि

(2) ध्रुवीय वायुराशि

(3) उष्णकटिकंधी वायुराशि

(4) विषुवतीय वायुराशि

;उत्पत्ति स्थान के आधार पर

(1) समुद्री वायुराशि

(2) महाद्वीपी वायुराशि

## अवस्थाएँ
प्रत्येक वायुराशि के जीवन की तीन अवस्थाएँ होती हैं :

1. परिवर्तन - आक्रांत भूमि के गुणों के अनुसार वायुराशि में परिवर्तन होने की अवस्था।

2. मध्यगत - वायुराशि के निजी मूल गुणों के समाप्त हो जाने पर, आक्रांत भूमि की वायु में परिवर्तन होनेवाली अवस्था।

3. अस्तित्वहीनता - जब वायुराशि का अस्तित्व समाप्त हो जाता है और नवीन रूप धारण कर लेती है।

श्रेणी:मौसम
औद्योगिक नीति एवं संवर्धन विभाग

**औद्योगिक नीति एवं संवर्धन विभाग** वाणिज्य एवं उद्योग मंत्रालय, भारत सरकार के अधीन कार्यरत एक विभाग है। इसकी स्थापना १९९५ में हुई थी और २००० में इसकी पुनर्स्थापना की गई। तब इसे औद्योगिक विकास विभाग के संग विलय कर दिया गया था।

## बाहरी कड़ियाँ
* आधिकारिक जालस्थल

## सन्दर्भ

श्रेणी:भारत सरकार
श्रेणी:सरकारी संगठन
मनुएल रिवेरा-ओर्तीज

thumb|right|मनुएल रिवेरा-ओर्तीज
**मनुएल रिवेरा-ओर्तीज ** (Manuel Rivera-Ortiz; बोर्न २३ दिसम्बर १९६८ इन पोजो होंडो, पुएर्तो रिको) इस अ सलेब्रतेद पुएर्तो रिकां फोतोग्रफेर लिविंग इन न्यू योर्क.

## गैलरी

Image:MRO Cuba Harvest 01.jpg|*Tobacco Harvesting*, Valle de Viñales, क्यूबा (2002)
Image:Bolivia_Altiplano_2004.jpg|*Widow Of The Mines*, Potosí, बोलिविया (2004)
Image:MRO_Yamuna_River_Delhi_2005.jpg‎|*City Dump, जमुना नदी बस्ती*, दिल्ली, भारत (2005)


श्रेणी:अमेरिकी फोटोग्राफर
केन्द्रीय विद्युत प्राधिकरण

**केन्द्रीय विद्युत प्राधिकरण** (अंग्रेज़ी:सेंट्रल इलेक्ट्रिकल अथॉरिटी) निरसन विद्युत आपूर्ति अधिनियम, १९४८ की धारा ३ के अंतर्गत्त एक सांविधिक संगठन है। इसकी स्थापना एक अंशकालिक संस्था रूप में १९५१ में की गई थी व बाद में १९७५ में इसे पूर्णकालिक स्वरूप प्रदान किया गया। 

## बाहरी कड़ियाँ
* आधिकारिक जालस्थल
* राष्ट्रीय विद्युत नीति
* केन्द्रीय विद्युत अधिनियम-मूल प्रति
* विद्युत मंत्रालय, भारत सरकार

प्राधिकरण, केन्द्रीय विद्युत
प्राधिकरण, केन्द्रीय विद्युत
सरधना

**सरधना** (Sardhana) भारत के उत्तर प्रदेश राज्य के मेरठ ज़िले में स्थित एक नगर है। यह मेरठ जिले का एक तहसील मुख्यालय है ये दिल्ली के 85 किमी उत्तर-पूर्व में और मेरठ शहर से 18 किमी दूर स्थित है। मेरठ करनाल राष्ट्रीय राजमार्ग से 5 किमी और राष्ट्रीय राजमार्ग 58 से 12 किमी दूर स्थित है सरधना कपड़ा बाजार व गिरिजाघर के लिये प्रसिद्ध है। मेरठ से 18 किलोमीटर दूरी पर 'सरधना शहर' भी ऐतिहासिक और प्राचीन धरोहर का गवाह है। सरधना के ऐतिहासिक चर्च पर नवम्बर के दूसरे सप्ताह में महोत्सव होता है जिसमें प्रतिवर्ष लाखों श्रद्धालु आते हैं।

## इतिहास
13 वीं शताब्दी में सरधना के 'राजा सरकट' द्वारा यह स्थल स्थापित किया गया। यहाँ रोमन कैथोलिक चर्च का निर्माण 1822 ई. में कराया गया। इसका डिजाइन तब इटली के वास्तुविद एंथानी रेगलेनी द्वारा बनाया गया। चर्च के निर्माण में संगमरमर व अन्य कीमती पत्थरों का इस्तेमाल किया गया। इसी जनपद में मेरठ महानगर से 23 किलोमीटर दूरी पर 'परीक्षितगढ़' कस्बे को अर्जुन के पौत्र, वीर अभिमन्यु के पुत्र राजा परीक्षित की राजधानी होने का गौरव प्राप्त है। यहां के रोमन कैथोलिक चर्च की एक विशेषता यह भी है की ये चर्च ऊपर सेटेलाइट से देखने पर एक क्रॉस के आकार का दिखता है।

## दर्शनीय स्थल
यहाँ बेगम समरू महल, रोमन कैथोलिक चर्च, बेगम समरू के कब्रिस्तान,जामा मस्जिद,दस से ज्यादा दिगम्बर श्वेताम्बर जैन मंदिर,आर्य मंदिर,हिन्दू मन्दिर,गंग नहर,वीर अब्दुल हमीद पार्क,ए.पी.जे.अब्दुल कलाम पार्क, स्विमिंग पूल, आदि दर्शनीय स्थल स्थित है।

## महापंचायत
मुज्जफरनगर में हुए दंगों में आरोपी स्थानीय विधायक संगीत सोम की गिरफ्तारी के विरोध में २९ सितम्बर २०१३ को महापंचायत का आयोजन किया गया। शासन द्वारा इस पर पहले से ही रोक लगा दी गई थी। इसमें शामिल होने आये लोगो पुलिस ने जबरन लाठियाँ बरसाई। इससे उत्तेजित भीड़ ने कमिश्नर, डीआईजी, डीएम और एसएसपी के वाहन फूँक डाले।

## इन्हें भी देखें
* मेरठ ज़िला

## बाहरी कड़ियाँ
* सरधना परियोजना
* सरधना इतिहास

## सन्दर्भ

श्रेणी:मेरठ ज़िला
श्रेणी:उत्तर प्रदेश के नगर
श्रेणी:मेरठ ज़िले के नगर
तिलपत

**तिलपत** (Tilpat), ऐतिहासिक रूप से तिलप्रस्थ , भारत के हरियाणा राज्य के फरीदाबाद ज़िले में यमुना नदी के किनारे स्थित एक नगर है। यह सन् 1669 में मुग़ल सलतनत के ततकालीन शासक, औरंगज़ेब, के विरुद्ध हुए जाट विद्रोह के लिए प्रसिद्ध है।

## इतिहास
10 मई 1666 को जाटों व औरंगजेब की सेना में तिलपत में लड़ाई हुई। लड़ाई में जाटों की विजय हुई। मुगल शासन ने इस्लाम धर्म को बढावा दिया और किसानों पर कर बढ़ा दिया। गोकुला ने किसानों को संगठित किया और कर जमा करने से मना कर दिया। औरंगजेब ने बहुत शक्तिशाली सेना भेजी। गोकुला को बंदी बना लिया गया और 1 जनवरी 1670 को आगरा के किले पर जनता को आतंकित करने के लिये टुकडे़-टुकड़े कर मारा गया। गोकुला के बलिदान ने मुगल शासन के खातमें की शुरुआत की।

मान्यता ह कि तिलपत महाभारत के समय का गांव है। इसका प्राचीन नाम तिलपथ हुआ करता था। महाभारत का युद्ध शुरू होने से पहले जब भगवान श्रीकृष्ण संधि का आखिरी प्रयास करने दुर्योधन के पास गए और पांडवों को 5 गांव देने की मांग की थी तो उनमें श्रीपत (सिही), बागपत, सोनीपत, पानीपत के अलावा तिलपत को भी चुना था, लेकिन दुर्योधन ने सुई की नोक के बराबर भी जमीन देने से इनकार कर दिया था। इतना ही नहीं यह भी मान्यता है कि यहां पर पांडवों ने भगवान श्रीकृष्ण के साथ यज्ञ भी किया था। जहां पर यज्ञ किया गया था, उस जगह आज बाबा सूरदास की समाधि बनी हुई है।

## इन्हें भी देखें
* फरीदाबाद ज़िला
* यमुना नदी

## सन्दर्भ

श्रेणी:हरियाणा के शहर
श्रेणी:फरीदाबाद ज़िला
श्रेणी:फरीदाबाद ज़िले के नगर
व्रत और उपवास

**व्रत** संस्कृत मूल का एक शब्द है जिसके तुल्य अन्य शब्द "प्रतिज्ञा, संकल्प, भक्ति" हैं। यह हिन्दू और जैन जैसे भारतीय धर्मों में उपवास और तीर्थयात्रा (तीर्थ) जैसे पवित्र अनुष्ठानों में अभ्यास में आता है। यह आमतौर पर अपने प्रियजनों के स्वास्थ्य और खुशी की प्रार्थना के साथ किया जाता है।

## शब्द-व्युत्पति

## इन्हें भी देखें
* तप

## सन्दर्भ

### स्रोत
*
*
* 
*
*
*

श्रेणी:धर्म
श्रेणी:संस्कृति
वैखानस

right|thumb|300px|कर्नाटक के टी नरसीपुर के गुंजनरसिंहस्वामी मन्दिर में कुम्भाभिषेकम् के अवसर पर यज्ञ करते हुए वैखानस ब्राह्मण
**वैखानस** एक प्रमुख प्राचीन भारतीय सम्प्रदाय है। इसके अनुयायी विष्णु एवं उनके अवतारों की पूजा करते हैं। वे प्रायः कृष्ण यजुर्वेद की तैतरीय शाखा तथा वैखानस कल्पसूत्र के अनुयायी ब्राह्मण हैं। इस पंथ की आचार्यपरंपरा विखनस मुनि से आरंभ होती है। 'वैखानस' शब्द 'विखनस' से बना है। 'वैखानस भागवत् शास्त्र' तिरुमल वेंकटेश्वर मंदिर के कर्मकाण्ड का मुख्य आधार है।

## परिचय
मनुस्मृति (6/21) में वानप्रस्थ यतियों के लिए, वैखानसमत में स्थित रहकर फलादि के सेवन का निर्देश मिलता है। इस प्राचीन मत का संबंध "कृष्ण यजुर्वेद" की औरवेय शाखा से है और इसके अपने "गृह्यसूत्र", "धर्मसूत्र", "श्रौतसूत्र" एवं "मत्रसंहिता" ग्रंथ भी हैं। इसकी आचार्यपरंपरा विखनस मुनि से आरंभ होती है जिसके पिता नारायण, माता हरिप्रिया तथा पुत्र भृगु, आदि कहे गए हैं और जिनके अनंतर आनेवाले दो आचार्य क्रमश: कश्यप एवं मरीचि बतलाए गए हैं। मरीचि का "वैखानस आगम" ग्रंथ उपलब्ध हैं जिसमें 70 पटल हैं और जिसमें इस मत का बहुत कुछ परिचय मिल जाता है। 

इसके अनुसार परमात्मा की चार मूर्तियाँ "विष्णु", "महाविष्णु", "सदाविष्णु", तथा "सर्वव्यापी" नाम की होती है जिनसे फिर चार अंश क्रमश: "पुरुष", "सत्य", "अच्युत", एवं "अनिरुद्ध" उत्पन्न होते हैं और इन्हीं से युक्त रहकर नारायण "पंचमूर्ति" कहे गए हैं जिनके नामजप, हुत, ध्यान एवं अर्चन द्वारा जीवों का मायाबंधन दूर किया जा सकता है। इन विष्णु वा नारायण की वैसी मूर्ति की स्थापना के लिए विशिष्ट मंदिर के निर्माण का विधान है जहाँ पर, वैदिक मंत्रों द्वारा उनकी सम्यक् आराधना करके "आमोद", "प्रमोद", "संमोद", एवं "वैकुंठ" नामक लोकों तक पहुँचा जा सकता है तथा क्रमश: सालोक्य, सामीप्य, सारूप्य एव सायुज्य मुक्ति की प्राप्ति भी होती है। यहाँ पर अमूर्त की आराधना से समूर्त के पूजन को श्रेष्ठ ठहराया गया है और अवतारों की चर्चा भी प्राय: गौण रूप से ही की गई मिलती है। वैखानस गृह्य सूत्र में जो चैत्री पूर्णिमावाले पूजन की विधि निर्दिष्ट है उसके पीछे कृषि, पशु, ग्राम एवं जन के कल्याण की भी भावना काम करती है।

इस मत की चार शाखाएँ मानी जाती है जिन्हें आत्रेय, काश्यपीय, मारीच एवं भार्गव कहा गया है और इनकी केवल संहिताएँ मात्र ही भिन्न हैं। इसका आगम, पांचरात्र आगम से कहीं अधिक प्राचीन वैदिक परंपरा का अनुसरण करता है और इसका प्रभाव, स्वामी रामानुजाचार्य के समय से कम होते आने पर भी, अभी दक्षिण में तिरुपति आदि कई स्थानों पर पाया जाता है। "गौतमधर्मसूत्र" (3/2) "बौधायन धर्मसूत्र" (2/6/17) एवं "वसिष्ठधर्मसूत्र" (9-10) में वानप्रस्थ यतियों को "वैखानस" कहा गया है तथा कालिदास, भवभूति एवं तुलसीदास, आदि की रचनाओं में भी, इन दोनों को अभिन्न माना गया है।

## इन्हें भी देखें
*वैखानस धर्मसूत्र
*वैष्णव सम्प्रदाय

श्रेणी:हिन्दू धर्म
वैदिक शाखाएँ

मूलवस्तु से निकले हुए विभाग अथवा अंग को शाखा कहते हैं - जैसे वृक्ष की शाखा। वैदिक साहित्य के संदर्भ में **वैदिक शाखा** शब्द से उन विशेष परंपराओं का बोध होता है जो गुरु-शिष्य-प्रणाली, देशविभाग, उच्चारण की भिन्नता, काल एवं विशेष परिस्थितिजन्य कारणों से चार वेदों के भिन्न-भिन्न पाटों के रूप में विकसित हुई। शाखाओं को कभी कभी 'चरण' भी कहा जाता है। इन शाखाओं का विवरण शौनक के चरणव्यूह और पुराणों में विशद रूप से मिलता है। 

वैदिक शाखाओं की संख्याएँ सब जगह एक रूप में दी गई हों, ऐसा नहीं। फिर, विभिन्न स्थलों में वर्णित सभी वैदिक शाखाएँ आजकल उपलब्ध भी नहीं है। पतंजलि ने ऋग्वेद की 21, यजुर्वेद की 100, सामवेद की 1000 तथा अथर्ववेद की 9 शाखाएँ बताई हैं। किंतु चरणव्यूह में उल्लिखित संख्याएँ इनसे भिन्न हैं। चरणव्यूह से ऋग्वेद की पाँच शाखाएँ ज्ञात होती हैं - शाकलायन, बाष्कलायन, आश्वलायन, शांखायन और मांडूकायन। पुराणों से उसकी केवल तीन ही शाखाएँ ज्ञात होती हैं - शाकलायन, बाष्कलायन और मांडूकायन। यजुर्वेद की दो शाखायें ज्ञात होती है - शुक्ल यजुर्वेद और कृष्ण यजुर्वेद। कृष्ण यजुर्वेद की 85 शाखाओं की चर्चा मिलती है, किंतु आज उनमें से केवल ये चार ही उपलब्ध हैं- तैत्तिरीय, मैत्रायणी, कठ और कपिष्ठकल-कठ शाखा। किंतु कपिष्ठलशाखा कठ की ही एक उपशाखा है। कठशाखा पंजाब में तथा तैत्तिरीय और मैत्रायणी शाखाएँ क्रमश: नर्मदा नदी के निचले प्रदेशों एवं दक्षिण भारत में प्रचलित हुईं। वहाँ उनकी और भी उपशाखाएँ हो गईं। सामवेद की शाखासंख्या पुराणों में १००० बताई गई है। पतंजलि ने भी सामवेद को 'सहस्रवर्त्मा' कहा है। भागवत, विष्णु और वायुपुराणों के अनुसार वेदव्यास के शिष्य जैमिनी हुए। उन्हीं के वंश में सुकर्मा हुए, जिनके दो शिष्य थे - एक हिरण्यनाभ कौसल्य, जो कोसल के राजा थे और दूसरे पौष्पंजि। कोसल की स्थिति पूर्वी (वास्तव में उत्तर पूर्वी) भारत में थी और इस कारण हिरण्यनाभ से चलनेवाली 500 शाखाएँ 'प्राच्य' कहलाई। पौष्यंजि से चलनेवाली 500 शाखाएँ 'उदीच्य' कहलाई। अथर्ववेद की नौ शाखाएँ मिलती हैं। उनमें नाम हैं - पिप्पलाद, स्तौद, मौद, शौनक, जाजल, जलद, ब्रह्मवद, देवदर्श तथा चारणवैद्य। इनमें सर्वाधिक प्रसिद्ध शाखाएँ हैं पिप्पलाद और शौनक।

## शाखासमूह

### ऋग्वेद
शौनक के *चरणव्यूह* में ऋग्वेद की पाँच शाखाओं की तालिका है। ये शाखायें ये हैं- शाकल, बाष्कल, अश्वलायन, शांखायन और माण्डूकायन। वर्तमान समय में इनमें से शाकल और बाष्कल - दो शाखायें प्रचलित हैं।

ऋग्वेद की बाष्कल शाखा में खिलानि हैं, जो शाकल शाखा में नहीं हैं। फिर भी वर्तमान में पुणे में सुरक्षित शाकल शाखा की एक कश्मीरी पाण्डुलिपि में खिलानि पाया गया है।

शाकल शाखा में ऐतरेय ब्राह्मण एवं बाष्कल शाखा में कौषीतकी ब्राह्मण बचा हुआ है।

अश्वलायन शाखा का सूत्र साहित्य मिला है जिसमें श्रौत सूत्र, गृह्य सूत्र तथा इनकी गर्ग्य नारायण द्वारा रचित वृत्ति है। गर्ग्य नारायण की वृत्ति ११वीं शताब्दी में देवस्वामी द्वारा रचित एक विषद भाष्य पर आधारित है। 

### यजुर्वेद
***शुक्ल यजुर्वेद**: वाजसनेयी संहिता माध्यंदिन, वाजसनेयी संहिता काण्व: शतपथ ब्राह्मण।
***कृष्ण यजुर्वेद**: तैत्तिरीय संहिता (तैत्तिरीय ब्राह्मण नामक एक अतिरिक्त ब्राह्मण के साथ), मैत्रायणी संहिता, चरक-कठ संहिता, कपिष्ठल-कठ संहिता।

#### शुक्ल यजुर्वेद

#### कृष्ण यजुर्वेद

### सामवेद

### अथर्ववेद

## सन्दर्भ

## इन्हें भी देखें
*तैत्तिरीय शाखा

## बाहरी कड़ियाँ
*महर्षि शौनकोक्तं चरणसूत्रम् (भाष्य सहितम)

श्रेणी:वेद
श्रेणी:हिन्दू धर्म
वीरूबाई

**वीरूबाई** छत्रपति साहू के जीवन में कब और किस प्रकार आईं, यह अज्ञात है। ये किसकी पुत्री थीं तथा इनका बाल्यकाल कहाँ और किस प्रकार बीता, प्रमाण के अभाव में नहीं कहा जा सकता। कुछ लेखकों के अनुसार वीरूबाई सावित्री बाई के विवाह के साथ ही साहू के पास आईं थीं। जिस समय साहू मुगल शिविर छोड़कर 1707 ई. में दक्षिण लौटे, वीरूबाई भी उनके साथ थीं। साहू और वीरूबाई जीवनपर्यत एक साथ रहे और एक दूसरे के सुख दु:ख में हाथ बँटाते रहे। दक्षिण में आने पर साहू ने सकवारबाई और सगुणाबाई से विवाह किए। किंतु वीरूबाई का वही स्थान बना रहा। न केवल साहू वरन् दोनों स्त्रियाँ भी वीरूबाई को आदर की दृष्टि से देखती थीं। वीरूबाई ने अपने मृदु स्वभाव, कुशल व्यवहार और चातुर्य से अपना प्रभुत्व न केवल महल वरन् मराठा दरबार और विदेशी व्यक्तियों तक में स्थापित कर लिया था।

चंद्रसेन जाधव और बालाजी विश्वनाथ में अनबन हो जाने से जब बालाजी विश्वनाथ के प्राण संकट में पड़े तो वीरूबाई के कहने से साहू ने बालाजी विश्वनाथ की सहायता के लिए सेना भेजी। बालाजी विश्वनाथ सतारा लौटे। इस प्रकार साहू के लिए वीरूबाई ने एक योग्य व्यक्ति के अटूट और निष्ठापूर्ण सेवाभाव को सदा के लिए अर्जित किया।

वीरूबाई विदेशी मामलों में भी अपने कार्यों और सेवाओं के लिए प्रसिद्ध थीं। ये दूसरे देशों के प्रतिनिधियों से मिलती भी थीं।

वीरूबाई के द्वारा ही महल का सब कार्य संपन्न होता था। विभिन्न सरदारों को पत्र भी लिखती थीं। युद्ध की योजनाओं से परिचित रहती थीं। इनके जीवनकाल में महल में अशांति नहीं हो पाई। इनकी मृत्यु 24 दि., 1740 को हुई। साहू अत्यंत दुखी हुए। रानियों में झगड़े होने लगे। सरदेसाई के शब्दों में वीरूबाई बहुत योग्य और कुशल स्त्री थीं। उनमें त्याग, तपस्या और मधुरता का मिश्रण था।
धूसर लंगूर

**धूसर लंगूर** (Gray langur) या **हनुमान लंगूर** (Hanuman langurs), जिसका वैज्ञानिक नाम **सेम्नोपिथेकस** (Semnopithecus) है, भारतीय उपमहाद्वीप में मिलने वाला लंगूरों का एक जीववैज्ञानिक वंश है।

## इन्हें भी देखें
* लंगूर
* कश्मीर धूसर लंगूर

## सन्दर्भ

*
श्रेणी:भारत के बंदर
श्रेणी:लंगूर
वर्ल्ड न्यूज नाउ

दुनिया में एबीसी का **वर्ल्ड न्यूज नाउ** पहला टीवी कार्यक्रम रहा है, जिसे इंटरनेट टीवी पर प्रसारित किया गया था।

श्रेणी:इंटरनेट टेलीवीजन
श्रेणी:टीवी कार्यक्रम
लछिराम

हिंदी में **लछिराम (ब्रह्मभट्ट)** नाम के सात कवियों का उल्लेख मिलता है जिनमें बहुज्ञात और प्रख्यात हैं 19 वीं शती के अमोढ़ा या अयोध्यावाले लछिराम।

लछिराम जन्म संवत् 1898 में पौष शुक्ल 10 को शेखपुरा (जि. बस्ती) में हुआ। पिता पलटन ब्रह्मभट्ट ब्राह्मण थे। राजा अमोढ़ा इनके पूर्वजों को अयोध्या से अमोढ़ा लाए थे। ये कुछ दिन अयोध्या नरेश महाराज मानसिंह (प्रसिद्ध कवि द्विजदेव) के यहाँ रहे। इस कुल में कवियों की परंपरा विद्यमान थी। सं. 1904 में लछिराम लामाचकनुनरा ग्रामवासी (जिला सुल्तानपुर) साहित्यशास्त्री कवि "ईश" के पास अध्ययनार्थ गए। 5 वर्ष वहाँ अध्ययन करने के बाद घर चले आए। फिर इनकी भेंट अयेध्याधिपति राजा मानसिंह "द्विजदेव" से हुई। उन्होंने इन्हें "कविराज" की उपाधि दी और अपना आश्रम भी प्रदान किया। "द्विजदेव" के माध्यम से लछिराम का संपर्क अनेक काव्यरसिक और गुणज्ञ राजाओं से हुआ जिनमें प्रत्येक के नाम पर एक एक रचना इन्होंने की। बस्ती के राजा शीतलाबख्श सिंह ने इन्हें 500 बीघे का "चरथी" गाँव दिया और निवासार्थ मकान भी बनवाया। आज भी इनके वंशज यहाँ रहते हैं। अपने आश्रयदाता राजाओं से कवि को अधिकाधिक द्रव्य, वस्त्राभूषण तथा हाथी, घोड़े आदि पुरस्कार में प्राप्त हुए। लछिराम ने अयोध्या में पाठशाला, राम जानकी का मंदिर और अपने निवासार्थ मकान बनवाया। भाद्रपद कृ. 11 सं. 1961 को अयोध्या में इनका शरीरांत हुआ।

लछिराम रीतिबद्ध परंपरा के आचार्य कवि हैं। उनकी कृतियों में रस, अलंकार, शब्दशक्ति, गुण और वृत्ति आदि रीतितत्वों का लक्षण, उदाहण सहित, सांगोपांग निरूपण हुआ है। अपनी शास्त्रीय दृष्टि के लिए वह संस्कृत में "काव्यप्रकाश", भानुदत्त की "रसमंजरी", अप्पयदीक्षित के "कुवलयानंद" आदि और हिंदी में भिखारीदास तथा केशव आदि के ऋणी कहे जा सकते हैं। ढाँचा पुराना होने पर भी उनकी सहज काव्य प्रतिभा रमणीय भाव दृश्य चित्रण करती है।

बस्ती के राजा शीतलाबख्श सिंह से, जो एक अच्छे कवि थे, बहुत सी भूमि पाई। दरभंगा, पुरनिया आदि अनेक राजधानियों में इनका सम्मान हुआ। प्रत्येक सम्मान करने वाले राजा के नाम पर इन्होंने कुछ न कुछ रचना की है, जैसे, मानसिंहाष्टक, प्रताप रत्नाकर, प्रेम रत्नाकर (राजा बस्ती के नाम पर), लक्ष्मीश्वर रत्नाकर, (दरभंगा नरेश के नाम पर), रावणेश्वर कल्पतरु (गिध्दौर नरेश के नाम पर), कमलानंद कल्पतरु (पुरनिया के राजा के नाम पर जो हिन्दी के अच्छे कवि और लेखक थे) इत्यादि। इन्होंने अनेक रसों पर कविता की है। समस्यापूर्तियाँ बहुत जल्दी करते थे। वर्तमानकाल में ब्रजभाषा की पुरानी परिपाटी पर कविता करनेवालों में ये बहुत प्रसिद्ध हुए हैं।

## रचनाएँ
रचनाएँ, प्रसादगुणयुक्त ब्रजभाषा में है। कुछ के नाम ये हैं - मुनीश्वर कल्पतरु, महेंद्र प्रतापरस भूषण, रघुबीर विलास, लक्ष्मीश्वर रत्नाकर, प्रतापरत्नाकर, रामचंद्रभूषण, हनुमंतशतक, सरयूलहरी, कमलानंद कल्पतरु, मानसिंह जंगाष्टक और सियाराम चरण चंद्रिका।

## इन्हें भी देखें
* करुणाभरण नाटक

श्रेणी:हिन्दी कवि
ला प्लाटा

**ला प्लाटा** (La Plata) पूर्वी अर्जेटीना में ब्यूनस एयरिज़ नगर से 30 मील दक्षिण पूर्व, रिओ डि ला प्लाटा के मुहाने पर स्थित एक प्रमुख नगर है। यह व्यापार तथा जलयान निर्माण का प्रमुख केंद्र है। दर्शनीय स्थलों में संग्रहालय, पशु उद्यान (जो विभिन्न पशु पक्षियों के सग्रह के लिए प्रसिद्ध है) तथा वेधशाला प्रसिद्ध है। मांस उद्योग यहाँ का प्रमुख उद्योग है। यातायात का उत्तम प्रबंध है।

## बाहरी कड़ियाँ
Official government website
Interactive Map of La Plata

### जाल दिग्दर्शक
Calle 52
LaGuiaX
LaPlataMap
IndiceLaPlata

श्रेणी:विश्व के नगर
सांपसीढ़ी (खेल)

3000px|अंगूठाकार|दाएँ|भारतीय प्राचीन खेल सांप-सीढी का बोर्ड
**साँप-सीढ़ी** (Snakes and ladders) का खेल बोर्ड पर खेला जाने वाला खेल है। प्रायः यह खेल बच्चों में बहुत लोकप्रिय है। इसका आविष्कार भारत में हुआ था। भारत में इसे 'मोक्षपातम्' या 'परम् पदम्' या 'ज्ञान चौपड़' कहते थे। पहले इसका उपयोग बच्चों को हिन्दू धर्म के मूल सिद्धान्तों की शिक्षा देने के लिये किया जाता था। अंग्रेजों ने इसे 'स्नेक्स् ऐण्ड लैडर्स्' नाम दे दिया। ऐसा विश्वास किया जाता है कि इसका आविष्कार तेरहवीं शती के सन्त ज्ञानेश्वर ने किया। किन्तु कुछ सूत्रों के अनुसार इसकी जड़ें द्वितीय शताब्दी ईसापूर्व तक जाती हैं।

## सन्दर्भ

## बाहरी कड़ियाँ
* Hasbro's official Chutes and Ladders page 
* Mathematical analysis of Chutes and Ladders
* Perl software to generate statistics for Chutes and Ladders
* Jain version of Snakes and Ladders explained in an interactive demonstration hosted by the Victoria and Albert Museum
* Leela, the Game of Knowledge, Hindu version
* Shatranj Irfani Indian Sufi version XIX century

श्रेणी:खेल
मध्यलिंगता

right|thumb|200px|'''मध्यलिंगता''' से युक्त एक मनुष्य : एक पुरुष, जिसका शिश्न अतिलघु आकार का है किन्तु स्तन अतिविकसित हैं।

**मध्यलिंगता** (Intersexuality) एक लैंगिक है। यह वह स्थिति है जब कोई प्राणी किसी एक लिंग की ओर विकसित होते-होते सहसा मनुष्यों में मध्यलिंगता की स्थिति में पुरुष एवं स्त्री का भेद करने वाले शरीरांगों एवं लक्षणों का विचित्र मिश्रण पाया जा सकता है। 
 
आनुवंशिकविज्ञान के अनुसार ऐसी अवस्था का कारण तीन कायिक, या दैहिक क्रोमसोम समूह के साथ दो एक्स (X) क्रोमोसोमों का होना है। (गोल्डश्मिट्)। इस अनुपात के कारण मक्खियों की बाहरी आकृति नर तथा मादा का मिश्रण होती है, यद्यपि जनन से उनके शरीर में नर तथा मादा ऊतक (tissues) नहीं पाए जाते। वे आकृति में या तो नर ही होंगी, या मादा ही। ऐसे प्राणी वंध्या होते हैं। ब्रैवेल ने बतलाया है कि अंतर्लिगी की जनन ग्रंथियाँ तो एक ही प्रकार की होती हैं, किंतु कुछ या सभी सहायक अंग तथा गौण लक्षण दूसरे लिंग का निर्णय मात्र कर देते हैं उनका वास्तविक विकास हार्मोनों के प्रभाव से ही होता है। सन् 1923 में क्रिउ ने कुछ घरेलू पशुओं (बकरे, सूअर, घोड़े, चौपाए, भेड़ तथा ऊँट) की जाँच की और पाया कि उनमें मिथ्या मध्यलिंगता (pseudo-intersexuality) थी, अर्थात् कुछ में तो नारी जननांग अत्यंत संकुचित थे, कुछ में सीधे और स्पष्ट, किंतु अनपेक्षित लंबे थे, तथा कुछ में स्पष्टत: नर के समान, किंतु अपूर्ण नलिकायुक्त थे। कुछ में वृषण तथा डिंब ग्रंथियाँ भी उपस्थित थीं। पुरुषों (मनुष्यों) में कुछ को मासिक धर्म होते तथा कुछ को दूध पिलाते हुए पाया गया है। जननांग में घाव, या शल्यक्रिया, या हार्मोन प्रयोग द्वारा माध्यलिंगता उत्पन्न हो सकती हैं।

## बाहरी कड़ियाँ
* Organisation Intersex International (OII)
* Intersex South Africa (ISSA)
* Androgen Insensitivity Syndrome Support Group (AISSG)
* Bodies Like Ours
* Consortium on the Management of Disorders of Sex Development
* Intersex Society of North America
* Intersex Initiative
* Male and Female Sign (Symbol for Intersexuality in character encoding standard Unicode)
* Channel4 (UK), 4Health: Intersexuality – Breaking the Taboo
* GeneReviews/NCBI/NIH/UW entry on 46,XX Testicular Disorder of Sex Development
* GeneReviews/NCBI/NIH/UW entry on 46,XY Disorder of Sex Development and 46,XY Complete Gonadal Dysgenesis

श्रेणी:विकृति
श्रेणी:शारीरिकी
ला पास

**ला पास** (La Paz), बोलिविया की राजधानी है। यह सागरतल से 12,000 फुट की ऊँचाई पर स्थित है। नगर चारों ओर 1,400 फुट ऊँचे कार्डिलेरा रियल पहाड़ियों से घिरा है। यह विश्व की सबसे अधिक ऊँचाई पर स्थित राजधानी है। यहाँ स्थित हवाई अड्डा विश्व का सबसे ऊँचा (13,358 फुट) अड्डा है। जलवायु समशीतोष्ण है। नगर के मध्य में प्लाज़ा मुरिला है। यहाँ एक प्रसिद्ध क्रीड़ास्थल है, जिसमें 50,000 व्यक्ति बैठ सकते हैं। यह देश का सांस्कृतिक, शैक्षिक, व्यापारिक तथा राजनीतिक केंद्र है। राष्ट्रीय संग्रहालय, पुस्तकालय तथा विश्वविद्यालय दर्शनीय है।

## बाहरी कड़ियाँ
* La Paz Travel Guide
* Weather in La Paz
* Bolivia Weekly

श्रेणी:दक्षिण अमेरिका में राजधानियाँ
श्रेणी:बोलिविया के नगर
वेधन (निर्माण)

मशीनी कार्यों के सन्दर्भ में, पहले से बनाए गये किसी छिद्र को अधिक चौड़ा करने की क्रिया को **वेधन** (boring) कहते हैं। वेधन का उपयोग अधिक शुद्धता के साथ किसी दिये हुए व्यास का छेद निर्मित करने के लिये किया जाता है। इसका उपयोग क्रमश: बदलता हुआ व्यास वाला छेद (टेपर्ड होल) करने के लिये भी किया जाता है।

श्रेणी:निर्माण
गिरिजा प्रसाद कोइराला

**गिरिजा प्रसाद कोइराला** (२० फ़रवरी १९२५ – २० मार्च २०१०) का जन्म उनके पिता के 'निर्वासन जीवन' के समय सहरसा, ब्रिटिश इंडिया में हुआ था। वो नेपाल के शीर्ष राजनेता एवं नेपाली कांग्रेस के पूर्वाध्यक्ष थे। वे चार बार नेपाल के प्रधानमंत्री रहे। गिरिजा प्रसाद कोइराला का राजनीतिक सफर छह दशक से भी ज्यादा लंबा रहा। 

नेपाल को माओवादी संघर्ष से निजात दिलाने और उन्हें राजनीति की मुख्यधारा में जोड़ने में कोइराला ने अहम भूमिका निभाई। उनके करिश्मे की वजह से ही माओवादियों और सात राजनीतिक दलों के बीच 12 सूत्री समझौते का खाका तैयार करना संभव हो सका और नेपाल में हिंसा के लंबे दौर की समाप्ति हुई। इस समझौते से ही नेपाल में राजतंत्र समाप्त हुआ और देश में लोकतंत्र की स्थापना हुई।

## जीवनी
thumb|गिरिजा प्रसाद कोईराला
कोइराला का जन्म सहरसा, ब्रिटिश इंडिया में वर्ष १९२५ में हुआ था। तब उनका परिवार वहां निर्वासन में रह रहा था। उनकी पढ़ाई-लिखाई भी भारत में ही हुई। दिल्ली विश्वविद्यालय के किरोड़ीमल कालेज से उन्होंने उच्च शिक्षा प्राप्त की। कोइराला नेपाल के उन नेताओं में से थे, जिन्होंने महात्मा गांधी के नेतृत्व में भारत छोड़ो आंदोलन में भाग लिया और इस दौरान उन्हें जेल भी जाना पड़ा। वे आजीवन भारत के साथ अच्छे संबंधों के पक्षधर रहे।

नेपाल में उनका परिवार बिराटनगर में रहता था। वहां उन्होंने १९४७-४८ में बिराटनगर जूट मिल के मजदूरों के हक के लिए जोरदार अभियान चलाया। यह अभियान ही उनके राजनीतिक सफर की शुरुआत रही। 1948 में उन्होंने नेपाल ट्रेड यूनियन कांग्रेस की स्थापना की और चार साल बाद नेपाली कांग्रेस के मोरङ्ग जिला प्रमुख बने।

नेपाल में 1959 में हुए पहले लोकतांत्रिक चुनाव में कोइराला के भाई बी. पी. कोइराला और उनकी पार्टी को जबरदस्त जीत मिली। लेकिन राजा महेन्द्र वीर विक्रम शाह के नेतृत्व वाली सरकार ने कोइराला को गिरफ्तार कर लिया। गिरिजा प्रसाद कोइराला को सात साल जेल में रहना पड़ा। 1968 में कोइराला निर्वासन में भारत चले गए। करीब ग्यारह साल बाद १९७९ में उन्होंने स्वदेश वापसी की। लगातार संघर्ष झेलते हुए १९९१ में वह प्रधानमंत्री की कुर्सी तक पहुंच गए।

कोइराला कुल चार बार देश के प्रधानमंत्री निर्वाचित हुए। सन् १९९१ से १९९४, १९९८ से १९९९, २००० से २००१ और २००६ से २००८ तक उन्होंने प्रधानमंत्री की कुर्सी संभाली। मई २००८ में वह अंतरिम सरकार के कार्यकारी प्रधानमंत्री भी बने। वह अपनी बेटी सुजाता कोइराला को भी देश की प्रधानमंत्री बनते देखना चाहते थे, लेकिन उनका यह सपना उनके साथ ही चला गया।

## मृत्यु
thumb|right|200px|गिरिजा प्रसाद कोइरालाको पुत्री सुजाता कोइराला उनकी अन्त्यष्ठी करते हूए

## सन्दर्भ

## बाहरी कड़ियाँ
* दुनिया छोड़ गए गिरिजा प्रसाद कोइराला (जागरण)
* गिरजा बाबू को शत शत नमन !

श्रेणी:नेपाली राजनेता
श्रेणी:नेपाल के प्रधानमन्त्री
श्रेणी:1925 में जन्मे लोग
श्रेणी:२०१० में निधन
चङङम्पुषा कृष्ण पिल्ला

**चडङंपुषा कृष्ण पिल्ला**-(१९११-१९४८) मलयालम के एक सुप्रसिद्ध कवि थे। वे मलयालम् स्वच्छंतावाद काव्यमण्डल के सर्वाधिक लोकप्रिय कवि थे। उनकी काव्यकला की सबसे बड़ी विशेषता संगीतात्मकता है।

## परिचय
कृष्ण पिल्ला का जन्म मध्य केरल में इटप्पल्लि नामक स्थान में हुआ था। २० वर्ष की अवस्था के पूर्व ही वे समस्त केरल में लोकप्रिय हो गए। उनकी कविता का प्रमुख विषय प्रेम के कटु अनुभव से उत्पन्न भावुकतापूर्ण संघर्ष है। उन्होंने दंभ एवं विश्वासघात के विरुद्ध अभियान किया जो पर्याप्त मात्रा में फैले हुए थे। उनके गीतकाव्य और बड़ी बड़ी कविताएँ ३० से अधिक संकलनों में प्रकाशित हुई हैं।

'वाष्पांजलि', 'मोहिनी', 'संकल्प कांति', 'पाटुन्न पिशाचु', 'हेमंतचंद्रिका', 'तिलोत्तमा', 'मनस्विनी' उनके कुछ संकलनों में से हैं। उनकी अत्यधिक सर्वप्रिय पुस्तक 'रमणन' है जो शोकप्रधान अभिनव ग्राम्य काव्य है। यह एक साथी कवि इटप्पल्लि राघवन पिल्ला के दु:खांत प्रेम के संबंध में लिखा गया है जबकि उसने तरुण अवस्था में ही आत्महत्या कर ली थी। 'रक्त पुष्पंङल्ल' उनकी प्रगतिशील एवं क्रांतिकारी कविताओं का संकलन है। कृष्णपिल्ला यूरोपीय भाषाओं एवं हिंदी के रोमांटिक काव्यों से अधिक प्रभावित हुए। उनका दृष्टिकोण या आदर्श अविचल नहीं था। उन्हें जीवन की विषमताओं का निश्चित बोध नहीं था। अपने मनोभावों की अभिव्यक्ति के ऊपर कठोर बौद्धिक नियंत्रण का अभाव एवं स्वच्छंद रचनाओं ने उनकी कविताओं को शक्तिहीन एवं फीका बना दिया है। किंतु निष्कपटता, मनोहर संगीतमयता, कोमलकांत पदावली एवं अभिव्यक्तियों की सुगमता से पढ़नेवाली सामान्य जनता के मध्य उन्हें प्रिय बना दिया।

## इन्हें भी देखें
* मलयालम साहित्य

श्रेणी:मलयालम साहित्यकार
श्रेणी:1911 में जन्मे लोग
श्रेणी: भारतीय लेखक
श्रेणी:भारतीय साहित्यकार
मंगतराम जोशी 'मंगल'

**मंगतराम जोशी 'मंगल' ** (1910-1944) जन्म सैंधार, बहु खंड गढवाल। उन्होंने हिंदी में काव्यरचना की। इनकी विविध कविताओं का संग्रह 'पोप पर तोप' और 'मधु' उनके जीवन काल में और 'जंगल' उनकी मृत्यु के बाद प्रकाशित हुआ है। उनकी कविताएँ बहुत समय तक कर्मभूमि, चाँद, माधुरी, विशाल भारत ओर सरस्वती में प्रकाशित होती रहीं।

श्रेणी:हिन्दी साहित्यकार
मंझन

**मंझन**, हिंदी सूफी प्रेमाख्यान परंपरा के कवि थे। मंझन के जीवनवृत्त के विषय में उसकी एकमात्र कृति "मधुमालती" में संकेतित आत्मोल्लेख पर ही निर्भर रहना पड़ता है। मंझन ने उक्त कृति में शहएवक्त सलीम शाह सूर, अपने गुरू शेख मुहम्मद गौस एवं खिज्र खाँ का गुणानुवाद और अपने निवासस्थान तथा "मधुमालती" की रचना के विषय का उल्लेख किया है।

मंझन ने "मधुमालती" की रचना का प्रारंभ उसी वर्ष किया, जिस वर्ष सलीम अपने पिता शेरशाह सूर की मृत्यु (952 हिजरी सन् 1545 ई0) के पश्चात् शासक बना। इसीलिए सूफी-काव्य-परंपरा के अनुसार कवि ने शाह-ए-वक्त सलीम शाह सूर की अत्युक्तिपूर्ण प्रशंसा की है। शत्तारी संप्रदायी सूफी संत शेख मुहम्मद गौस के मंझन के गुरू थे। जिनका पर्याप्त प्रभाव बाबर, हुमायूँ और अकबर तक पर भी था। बड़ी निष्ठा और बड़े विस्तार के साथ कवि ने अने इस गुरू की सिद्धियों की बड़ाई की है। उक्त उल्लेख को देखे हुए मंझन ऐतिहासिक व्यक्ति खिज्र खाँ (नौंना) के कृपापात्र जान पड़ते हैं। मंझन जाति के मुसलमान थे।

"मधुमालती" का रचनाकाल 952 हिजरी (सन् 1545 ई0) है। इसमें कनकगिरि नगर के राजा सुरजभान के पुत्र मनोहर और महारस नगर नरेश विक्रमराय की कन्या मधुमालती की सुखांत प्रेमकहानी कही गई है। इसमें "जो सभ रस महँ राउ रस ताकर करौं बखान "कविस्वीकारोक्ति के अनुसार जो सभी रसों का राजा (शृंगार रस) है उसी का वर्णन किया गया है, जिसकी पृष्ठभूमि में प्रेम, ज्ञान और योग है।

उनके जीवनदर्शन की मूलभित्ति ज्ञान-योग-संपन्न प्रेम है। प्रेम की जैसी असाधारण और पूर्ण व्यंजना मंझन ने की है वैसी किसी अन्य हिंदी सूफी कवि ने नहीं की। उनकी कविता प्रसादगुण युक्त है।

श्रेणी:हिन्दी कवि
मंडन सूत्रधार

**मंडन**, महाराणा कुंभा (1433-1468 ई0) के प्रधान शिल्पी तथा मूर्तिशास्त्री थे। वह वास्तुशास्त्र के प्रकाण्ड विद्वान तथा शास्त्रप्रणेता थे। शिल्पकार मंडन सूत्रधार भारद्वाज  सोमपुरा समाज के प्रमुख व्यक्ति थे। इन्होंने पूर्वप्रचलित शिल्पशास्त्रीय मान्यताओं का पर्याप्त अध्ययन किया था। इनकी कृतियों में मत्स्यपुराण से लेकर अपराजितपृच्छा और हेमाद्रि तथा गोपाल के संकलनों का प्रभाव था। 

शिल्पकार मंडन केवल शास्त्रज्ञ ही नहीं थे अपितु उन्हें वास्तुशास्त्र का प्रयोगात्मक अनुभव भी था। कुंभलगढ़ का दुर्ग, जिसका निर्माण उन्होंने 1458 ई0 के लगभग किया, उनकी वास्तुशास्त्रीय प्रतिभा का साक्षी है, जो भंगोरा सूत्रधार शिल्पियो का एक बेहतरीन नमूना है। यहाँ से मिली मातृकाओं और चतुर्विंशति वर्ग के विष्णु की कुछ मूर्तियों का निर्माण भी संभवतः इन्हीं के द्वारा या इनकी देखरेख में हुआ।

शिल्पकार मंडन, मेदपाट (मेवाड़) का रहनेवाला था। इसके पिता का नाम 'षेत' या 'क्षेत्र' था जो संभवतः गुजराती था और कुंभा के शासन के पूर्व ही गुजरात से जाकर मेवाड़ में बस गया था।

## रचनाएँ
काशी के कवींद्राचार्य (17वीं शती) की सूची में मंडन द्वारा रचित ग्रंथों की नामावली मिलती है। इसकी रचनाएँ ये हैं -

:** 1. देवमूर्ति प्रकरण/ रूपावतार **
:** 2. प्रासादमंडन**
:** 3. राजवल्लभ मंडन**
:** 4. रूपमंडन**
: **5. वास्तुमंडन** 
: **6. कोदंड मण्डन**
: **7. वास्तुसार** 
: **8. वैद्य मण्डन** 
: **9. शाकुन मण्डन**
: **10. वास्तुशास्त्रम्** 
:
**1. देवमूर्ति प्रकरण/ रूपावतार** -  इसमें मुर्ति निर्माण व प्रतिमा स्थापना के बारे में बताया गया है।

आपतत्व के विषय में कोई जानकारी उपलब्ध नहीं है। रूपमंडन और देवतामूर्ति प्रकरण के अतिरिक्त शेष सभी ग्रंथ वास्तु विषयक हैं। वास्तु विषयक ग्रंथों में **प्रासादमंडन** सबसे महत्वपूर्ण है। इसमें चौदह प्रकार  के अतिरिक्त जलाशय, कूप, कीर्तिस्तंभ, पुर, आदि के निर्माण तथा जीर्णोद्धार का भी विवेचन है।

मंडन सूत्रधार मूर्तिशास्त्र का भी बहुत बड़ा विद्वान था। रूपमंडन में मूर्तिविधान की इसने अच्छी विवेचना प्रस्तुत की है।

सूत्रधार मंडन कृत **राजवल्‍लभ वास्‍तुशास्‍त्र** में कुंभा के काल में दुर्गों की सुरक्षा के लिए तैनात किए जाने वाले आयुधों, यंत्रों का जिक्र आया है - संग्रामे वह़नम्‍बुसमीरणाख्‍या। सूत्रधार मंडन ने ऐसे यंत्रों में आग्‍नेयास्‍त्र, वायव्‍यास्‍त्र, जलयंत्र, नालिका और उनके विभिन्‍न अंगों के नामों का उल्‍लेख किया है - फणिनी, मर्कटी, बंधिका, पंजरमत, कुंडल, ज्‍योतिकया, ढिंकुली, वलणी, पट़ट इत्‍यादि। ये तोप या बंदूक के अंग हो सकते हैं।

**वास्‍तु मण्‍डनम** में मंडन ने गौरीयंत्र का जिक्र किया है। अन्‍य यंत्रों में नालिकास्‍त्र का मुख धत्‍तूरे के फूल जैसा होता था। उसमें जो पॉवडर भरा जाता था, उसके लिए निर्वाणांगार चूर्ण शब्‍द का प्रयोग हुआ है। यह श्‍वेत शिलाजीत (नौसादर) और गंधक को मिलाकर बनाया जाता था। निश्चित ही यह बारूद या बारुद जैसा था। आग का स्‍पर्श पाकर वह तेज गति से दुश्‍मनों के शिविर पर गिरता था और तबाही मचा डालता था। वास्‍तु मंडन जाहिर करता है कि उस काल में बारुद तैयार करने की अन्‍य विधियां भी प्रचलित थी।

## सन्दर्भ

## इन्हें भी देखें
*कुम्भलगढ़ दुर्ग
*वास्तुशास्त्र

## बाहरी कड़ियाँ
*'''रूपमण्डनम्''' (गूगल पुस्तक ; मण्डनसूत्रधार कृत रूपमण्डन की टीका ; टीकाकार : डॉ बलराम श्रीवास्तव)

श्रेणी:भारतीय वास्तुशास्त्री
श्रेणी:वास्तुशास्त्र
श्रेणी:भारतीय शिल्प
मंददृष्टि

**मंददृष्टि** (Amblyopia) ऐसा विकार है जिसमें यद्यपि बाहर से नेत्र पूर्णत: स्वस्थ दिखाई देते हैं, परंतु वस्तुत: उनमें किसी भी चीज को स्पष्ट देखने की क्षमता नहीं रहती।

## परिचय
यह विकार कभी-कभी जन्मजात होता है तथा कभी-कभी किसी रोग के उपद्रवस्वरूप बाद में भी उत्पन्न हो जाता है। जन्म से ही दृष्टि में कमी का होना प्राय: एक ही आँख में मिलता है। प्रधान कारण नेत्र की आवर्तन संबंधी विकृति, विषम दृष्टि है तथा इसके साथ ही साथ उस नेत्र में निकटदृष्टि एवं दूरदृष्टि विकार भी रहता है। इस कारण का विश्लेषण करने पर यह स्पष्ट हो जाता है कि दृष्टि की यह कमी जन्मजात नहीं, बल्कि बाद में ही उत्पन्न हो सकती है, क्योंकि आवर्तन संबंधी विकृति को चश्मे द्वारा ठीक न करने के कारण वस्तु का चित्र ठीक दृष्टिपटल पर नहीं बनता, जिसका फल यह होता है कि उस दृष्टिपटल (retina) से देखने का कार्य लिया ही नहीं जाता, जिसके कारण देखने के कार्य में निपुण बनना तो दूर रहा, दृष्टिपटल अपनी प्रकृतिप्रदत्त शक्ति को भी खो देता है। इस प्रकार की अवस्था को 'कार्य संलग्नता जनित मंददृष्टि' (Amblyopia Exanopsia) कहते हैं। इसलिये यह आवश्यक है कि जन्मजात या शैशवकालीन मोतियाबिंद की शल्य चिकित्सा शीध्र करा लेनी चाहिए, ताकि कार्य न करने के कारण दृष्टिपटल अपनी शक्ति न खो दे। सात या आठ वर्ष की उम्र के पश्चात् उत्पन्न दृष्टि बाधा इस प्रकार की स्थिति उत्पन्न नहीं करती।

इस प्रकार के रोगियों में यह भी ध्यान रखना चाहिए कि पूर्ण सावधानी के साथ परीक्षा करने के पश्चात् भी चश्मा देने से आरंभ में लाभ नहीं मालूम पड़ता, बल्कि जब कुछ दिनों तक चश्मा लगा लिया जाता है तभी उससे कुछ लाभ मालूम पड़ने लगता है, क्योंकि दीर्घ काल से बेकार दृष्टिपटल धीरे धीरे ही देखने का अभ्यासी होता है।

एकनेत्रीय मंददृष्टि बहुधा तिर्यक दृष्टि (squint) का कारण बन जाती है, क्योंकि इस अवस्था में एक नेत्र के विकृत होने के कारण द्विनेत्री दृष्टि (binocular vision) का कुछ भी महत्व नहीं रहता।

हिस्टीरिया में होनेवाली मंददृष्टि (hysterical amblyopia) के अंदर पुतली और फंडस (fundus) तो स्वाभाविक अवस्था में रहते हैं, परंतु परीक्षा करने पर दृष्टिक्षेत्र (field of vision) में सर्पिल प्रतिबंध (spiral restriction) मिलता है।

## इन्हें भी देखें

## सन्दर्भ

श्रेणी:रोग
श्रेणी:आँख
मंस्टर

**मंस्टर**, जर्मनी के नॉर्थ राइन वेस्टफालिया क्षेत्र में डॉर्टमुंट-एम्स नहर का एक बंदरगाह है जो डॉर्टमुंट नगर से 32 मील उत्तर-उत्तर-पूर्व स्थित है। बालुकामय मैदान में स्थित यह प्रमुख रेलमार्ग एवं वायुमार्ग का केंद्र है। इस औद्योगिक नगर में कृषि और खनन यंत्र, शैल्पिक यंत्र, साबुन, चॉकलेट, मुद्रण यंत्र, शराब, कार्डबोर्ड, साजसज्जा, एवं इमारती सामान आदि का निर्माण हाता है। रँगाई और बुनाई यहाँ का प्रसिद्ध उद्योग है। यहाँ अनाज, लकड़ी तथा भोज्य पदार्थो का व्यापार होता है। मंस्टर में विश्वविद्यालय, वेस्टफालियन संग्रहालय एवं बड़े पादरी का आवासस्थान है। द्वितीय विश्वयुद्ध के व्यापक विनाश के पहले मंस्टर मध्यकालीन भवनों एवं सड़कों के लिये विख्यात था। 12वीं, 13वीं शताब्दी का बड़ा गिरजाघर, सेंट लैंबर्ट एवं अवर लेडी गिरजाघर, गोथिक नगर भवन तथा स्टैड्टकेलर (Stadtkeller) भवन उल्लेखनीय है जो द्वितीय विश्वयुद्ध में बुरी तरह क्षतिग्रस्त हुए थे। स्टैड्टकेलर में प्रारंभिक जर्मन चित्रकला के अमूल्य संग्रह हैं।

श्रेणी:जर्मनी के नगर